Virkt eftirlit með flutningi úrgangs á milli landa er mikilvægt skref í að tryggja rétta meðhöndlun á þeim úrgangi sem fellur til í hverju landi fyrir sig og tryggja að með flutningnum sé ekki verið að flytja vandamál sem fylgja úrgangsmeðhöndlun til annarra landa . Um leið veitir eftirlitið úrgangsmeðhöndlunaraðilum aukið aðhald með það að markmiði að aðilar í iðnaðinum geri sér fulla grein fyrir þeirra ábyrgð . Tilgangur eftirlits með flutningi úrgangs milli landa er fyrst og fremst að tryggja eftirfylgni reglugerðar Evrópuþingsins og ráðsins ( EB ) nr. 1013 / 2006 um flutning úrgangs sem var innleidd með reglugerð 822 / 2010 um flutning úrgangs á milli landa . Með reglugerð Evrópuþingsins og ráðsins ( ESB ) nr. 660 / 2014 um breytingu á reglugerð ( EB ) nr. 1013 / 2006 um flutning úrgangs , var svo aðildarríkjum Evrópusambandsins og löndum EES gert að sinna virku eftirliti með flutningi . Í breytingarreglugerðinni kemur fram að eftirlitið skuli fylgja eftirlitsáætlunum hver lands fyrir sig þar sem sett er niður skipulag eftirlits til þriggja ára í senn . Markmið eftirlitsins er að enginn ólöglegur flutningur úrgangs eigi sér stað til / frá Íslandi . Framkvæmd og skipulag eftirlits er sett fram í framkvæmdaráætlun sem Umhverfisstofnun setur saman fyrir hvert ár eftirlitstímabilsins . Framkvæmdaráætlunin er vinnuskjal stofnunarinnar . Í lok hvers árs er tekin saman skýrsla um framkvæmd eftirlitsins og niðurstöður .